Pielikums

Madonas novada pašvaldības domes

22.05.2018. lēmumam Nr.180

(protokols Nr.8, 2.p.)

**DELEĢĒŠANAS LĪGUMS**

Madonā 2018.gada \_\_.\_\_\_\_\_\_\_\_\_\_\_\_\_

**Madonas novada pašvaldība**, reģistrācijas Nr. 90000054572, juridiskā adrese: Saieta laukumā 1, Madonā, LV-4801, tās domes priekšsēdētāja Agra Lungeviča personā, kas darbojas uz Nolikuma pamata (turpmāk – Pašvaldība) un

**Nodibinājums “Latvijas Evaņģēliski luteriskās Baznīcas Diakonijas centrs”**, vienotais reģistrācijas Nr. 40003203458, juridiskā adrese: Daugavgrīvas iela 1, Rīga, LV-1007, tās valdes priekšsēdētājas Sigitas Dišleres personā, kura rīkojas uz statūtu pamata (turpmāk tekstā - Nodibinājums), katrs atsevišķi turpmāk saukts – Puse, abi kopā turpmāk saukti – Puses,

**Pamatojoties** uz likuma “Par pašvaldībām” 15.panta pirmās daļa 7.punktu, kas paredz, ka pašvaldību autonomā funkcija ir nodrošināt iedzīvotājiem sociālo palīdzību (sociālo aprūpi) (sociālā palīdzība maznodrošinātām ģimenēm un sociāli mazaizsargātām personām, veco ļaužu nodrošināšana ar vietām pansionātos, bāreņu un bez vecāku gādības palikušo bērnu nodrošināšana ar vietām mācību un audzināšanas iestādēs, bezpajumtnieku nodrošināšana ar naktsmītni u.c.), saskaņā ar likuma “Par pašvaldībām” 7.panta pirmo un otro daļu, kur noteikts, ka šā likuma 15.pantā noteiktās funkcijas pildāmas kārtībā, kāda paredzēta attiecīgajos likumos un Ministru kabineta noteikumos un šā likuma 15.pantā paredzēto funkciju izpildi organizē un par to atbild pašvaldības, un šo funkciju izpilde tiek finansēta no attiecīgās pašvaldības budžeta,

**ievērojot to, ka Pašvaldībai** ir pienākums pildīt savas autonomās funkcijas, organizēt likumā noteikto autonomo funkciju izpildi, lemt par kārtību, kādā izpildāmas autonomās funkcijas, kā arī tiesības deleģēt atsevišķus valsts pārvaldes uzdevumus, kuru izpilde ietilpst Pašvaldības kompetencē,

**ievērojot to, ka pieaug pieprasījums pēc (1) dienas centra pakalpojuma un (2) sociālās funkcionēšanas spēju atjaunošanas pakalpojuma ar izmitināšanu grūtniecēm un jaunajām māmiņām ar bērniem krīzes situācijā un ir nepieciešams veidot strukturālu risinājumu**, lai nodrošinātu Pašvaldības iedzīvotājus, kuri deklarējuši savu dzīvesvietu Pašvaldības teritorijā, ar minēto pakalpojumu, kā arī,

**ievērojot to, ka Nodibinājumam** ir atbilstoši apmācīti darbinieki, aprīkojums, laba aprūpes pakalpojumu organizēšanas un sniegšanas sistēma, kā arī liela pieredze sociālo pakalpojumu nodrošināšanā,

**pamatojoties uz** Madonas novada dome 2016.gada 19.aprīļa sēdes (prot.Nr.8,8.p.) lēmumu Nr.171 “Par sociālā atbalsta pakalpojuma deleģēšanu nodibinājumam “Latvijas Evaņģēliski luteriskās Baznīcas Diakonijas centrs””,

**ievērojot to**, ka Pašvaldības funkcijā ietilpstošā pārvaldes uzdevuma deleģēšanas mērķis ir nodrošināt kvalitatīvu, stabilu un efektīvu Pašvaldības funkcijas izpildi un to, ka šo mērķu sasniegšanai ir nepieciešams skaidri definēt Pušu tiesības un pienākumus, noslēdz šāda pārvaldes uzdevuma deleģēšanas līgumu (turpmāk – Līgums):

1. **Līguma priekšmets**
	1. **Pašvaldība** deleģē un Nodibinājums apņemas nodrošināt no likuma “Par pašvaldībām” 15.panta pirmās daļas 7.punktā noteiktās pašvaldības funkcijas – nodrošināt iedzīvotājiem sociālo palīdzību (sociālo aprūpi) – izrietošu pārvaldes uzdevumu – nodrošināt (1) sociālā atbalsta un rehabilitācijas pakalpojuma sniegšanu pilngadīgām personām dienas centrā (turpmāk – Dienas centrs) un (2) sociālās funkcionēšanas spēju atjaunošanas pakalpojumu ar izmitināšanu grūtniecēm un jaunajām māmiņām ar bērniem krīzes situācijā atbalsta centrā (turpmāk – Atbalsta centrs).
	2. **Nodibinājums** sociālā pakalpojuma nodrošināšanai pašvaldības piedāvātajās telpās izveido atvērtu kopienas tipa centru (turpmāk – Centrs), kas ietver Dienas centru pilngadīgām personām un Atbalsta centru.
	3. **Dienas centra** pakalpojumi šī līguma izpratnē ietver:
		1. klientu socializēšanās, viņu sociālo prasmju un dzīves prasmju radoša un aktīva apguve un attīstīšana;
		2. izglītošanās;
		3. attīstoša, saturīga un fiziski aktīva brīvā laika pavadīšana, uzlabojot vispārējo fizisko stāvokli un pašsajūtu;
		4. klientu un viņu tuvinieku līdzdalības aktualizēšana konkrētu sociālo problēmu risināšanā individuālajās nodarbībās, atbalsta un pašpalīdzības grupās un citās kopienas sociālo resursu sistēmās, tādējādi, rosinot personu sociālās saiknes atjaunošanos un pilnveidi;
		5. pirts, dušas telpu un veļas mazgāšanas pakalpojums;
		6. zupas izdale maznodrošinātajiem iedzīvotājiem;
		7. citi pakalpojumi pēc vienošanās ar pašvaldību.
	4. **Atbalsta centra** pakalpojumi šī līguma izpratnē ietver:
		1. Patvēruma sniegšana ar izmitināšanu laikā līdz 1 gadam;
		2. izglītojošs atbalsts sociālo funkcionēšanas spēju atjaunošanai;
		3. konkrētu sociālo problēmu risināšana individuālajās nodarbībās, atbalsta un pašpalīdzības grupās un citās kopienas sociālo resursu sistēmās, tādējādi, rosinot personu sociālās saiknes atjaunošanos un pilnveidi;
		4. konsultatīva palīdzība neplānotas grūtniecības, pēc aborta, kā arī spontānā aborta vai pāragra bērna zaudējuma gadījumos;
		5. iespēju robežās materiālas palīdzības sniegšana (bērnu apģērbs, apavi, gultas veļa, bērnu ratiņi u.c.).
2. **Pušu pienākumi un tiesības**
	1. **Nodibinājums** darbojas un sniedz ar šo Līgumu deleģēto pārvaldes uzdevumu Madonas novada pašvaldības administratīvajā teritorijā. Ar šo Līgumu deleģēto pārvaldes uzdevumu un no tā izrietošos pakalpojumu sniegšanas pienākumus Nodibinājumam nav tiesību deleģēt citām personām.
	2. **Pašvaldība un Nodibinājums**, atbilstoši normatīvo aktu regulējumam, savu kompetenču ietvaros un saskaņojot ar otru Pusi, izstrādā deleģēto uzdevumu izpildes precizējumus, piemēram, noteikumus par klientu līdzdalības pienākumiem.
	3. **Pašvaldība:**
		1. Nodrošina Sociālā dienesta veiktu apmeklētāju vajadzību izvērtējumu un lēmuma pieņemšanu par nepieciešamo sociālā pakalpojuma veidu atbilstoši šā Līguma 1.2. un 1.3. punktā noteiktajiem pakalpojuma veidiem;
		2. Kontrolē šā Līguma izpildi;
		3. Līguma 3.nodaļā noteiktā kārtībā un apmērā piešķirt Nodibinājumam finanšu līdzekļus šā Līguma 1.1. punktā noteiktā pārvaldes uzdevuma izpildei;
		4. Šajā Līgumā noteiktā kārtībā Pašvaldība piešķir finanšu līdzekļus deleģēto pārvaldes uzdevumu kvalitatīvas izpildes nodrošināšanai.
	4. Nodibinājums:
		1. Nodrošina profesionālu, kvalitatīvu un normatīvajos aktos noteiktām prasībām atbilstošu šā Līguma 1. nodaļā noteikto Dienas centra un Atbalsta centra pakalpojumu sniegšanu personām, kuru dzīvesvieta ir deklarēta vai pēdējā deklarētā dzīvesvieta bija Madonas novada pašvaldības administratīvā teritorijā, kā arī citām personām atbilstoši telpu kapacitātei;
		2. Nodrošina normatīvajos aktos, kas regulē sociālo pakalpojumu un sociālās palīdzības sniegšanu, noteikto obligāto prasību sociālo pakalpojumu sniedzējiem ievērošanu;
		3. Pastāvīgi un par saviem līdzekļiem uztur Dienas centra un Atbalsta centra pakalpojuma sniegšanai nepieciešamās telpas, iekārtas un aprīkojumu atbilstoši sociālo pakalpojumu veidiem, apjomam un normatīvo aktu prasībām;
		4. Pastāvīgi slēdz ar Nodibinājuma darbības nodrošināšanu saistītos līgumus, izvērtē sniegto Dienas centra un Atbalsta centra pakalpojumu dažādošanas iespējas, lai nodrošinātu pēc iespējas augstākas kvalitātes pakalpojumus Madonas novada pašvaldības iedzīvotājiem;
		5. Veic nepieciešamos pasākumus un piesaista finanšu līdzekļus un mantu no citām juridiskām un fiziskām personām atbilstoši normatīvajiem aktiem, kas reglamentē nodibinājumu darbību, lai nodrošinātu kvalitatīvu un izmaksu ziņā konkurētspējīgu pārvaldes uzdevumu sniegšanu;
		6. Var piedalīties Eiropas Savienības fondu un citu ārvalstu finanšu instrumentu projektu īstenošanā un īstenošanas rezultāta gūto labumu apsaimniekošanā un uzturēšanā, ja tas ir saistīts ar šā Līguma 1.1. punkta noteiktā deleģētā pārvaldes uzdevuma izpildi, ir atbilstoši normatīvo aktu prasībām un **Pašvaldība** nav lēmusi citādi.
		7. Sadarbojas ar citām valsts un pašvaldību iestādēm, kā arī nevalstiskajām organizācijām, normatīvajos aktos noteiktā kārtībā.
3. **Savstarpējo norēķinu kārtība un finanšu resursu piešķiršanas noteikumi**
	1. Pašvaldība piešķir Nodibinājumam finansējumu pārvaldes uzdevuma īstenošanai saskaņā ar šā Līguma pielikumu.
	2. Nodibinājums pēc Pašvaldības pieprasījuma sniedz Pašvaldībai atskaites un pārskatus par iedalītā finansējuma izlietojumu.
	3. Pašvaldībai ir tiesības veikt pārbaudes par Nodibinājumam iedalīto finanšu līdzekļu izlietojumu un atbilstību piešķiršanas mērķiem.
	4. Nodibinājums reizi mēnesī, līdz 10 (desmitajam) datumam, sniedz Pašvaldības Sociālajam dienestam informāciju par personām, kas iepriekšējā mēnesī saņēmušas Dienas centra un Atbalsta centra pakalpojumus. Nodibinājums, sniedzot minēto informāciju, tajā ietver ziņas par katru personu, kas saņēmusi Dienas centra un Atbalsta centra pakalpojumus, norādot vārdu, uzvārdu, saņemtā sociālā pakalpojuma veidu un apjomu, kādā saņemti sociālie pakalpojumi.
	5. Pašvaldība izvērtē Nodibinājuma Līguma 3.5. punktā sniegto informāciju par personām, kas saņēmušas pārvaldes uzdevuma ietvaros sniegtos pakalpojumus, un ne vēlāk kā 10 (desmit) darba dienu laikā no informācijas saņemšanas dienas ieskaita Nodibinājuma kontā finanšu līdzekļus par attiecīgajā mēnesī sniegtajiem pakalpojumiem atbilstoši Līguma 3.1. punktā noteiktajam.
4. **Pašvaldības un Nodibinājuma atbildība**
	1. Nodibinājums ir atbildīgs par visām civiltiesiskām saistībām, ko tas uzņēmies, sniedzot deleģētos pārvaldes uzdevumus. Nodibinājums patstāvīgi, bez Pašvaldības līdzdalības, risina civiltiesiskos strīdus, kas izriet no noslēgtajiem pakalpojumu līgumiem, tiesībām un saistībām, ko tas uzņēmies, darbojoties privāto tiesību jomā.
	2. Pašvaldība ir atbildīga par deleģētā pārvaldes uzdevuma īstenošanu kopumā un par no sociālo pakalpojumu sniegšanas izrietošo pakalpojumu pieejamības nodrošināšanu Madonas novada pašvaldības administratīvajā teritorijā.
	3. Ja Nodibinājuma prettiesiskas rīcības, bezdarbības vai nepienācīgas deleģētā pārvaldes uzdevuma izpildes rezultātā tiek nodarīti zaudējumi trešajai personai un zaudējumu atlīdzinājuma prasījums tiek vērsts pret Pašvaldību, Nodibinājums Pašvaldībai zaudējumus atlīdzina pilnā apmērā.
5. **Nodibinājuma darbības uzraudzība**
	1. Nodibinājums šā Līguma izpildes ietvaros ir pašvaldības Sociālā dienesta pārraudzībā.
	2. Nodibinājumam ir pienākums ievērot Pašvaldības norādījumus un ieteikumus, kas vērsti un deleģētā pārvaldes uzdevuma izpildes nodrošināšanu atbilstoši normatīvo aktu prasībām. Nodibinājumam ir pienākums izpildīt Pašvaldības rīkojumus, lai pārtrauktu prettiesisku darbību, mazinātu vai novērstu prettiesiskas darbības vai bezdarbības sekas.
	3. Nodibinājums izskata iesniegumus par tās darbu deleģēto pārvaldes uzdevumu ietvaros, ņem vērā Iesniegumu likumā noteikto iesniegumu izskatīšanas termiņus un kārtību. Ja iesniedzēju neapmierina Nodibinājuma sniegtā atbilde, iesniegumu pēc privātpersonas iniciatīvas izskata Pašvaldības Sociālais dienests.
	4. Nodibinājums pēc Pašvaldības pieprasījuma Pašvaldības noteiktajā kārtībā sniedz informāciju par deleģēto pārvaldes uzdevumu izpildi.
6. **Pārskatu un ziņojumu sniegšanas kārtība un deleģēto pārvaldes uzdevumu izpildes kvalitātes novērtējuma kritēriji**
	1. Nodibinājums katru mēnesi sniedz informāciju pašvaldībai par apmeklētājiem, kas ir uzsākuši saņemt sociālo pakalpojumu, kā arī pārtraukuši saņemt sociālo pakalpojumu.
	2. Nodibinājums reizi gadā, līdz nākamā gada 31.janvārim, iesniedz Pašvaldībai atskaiti, kurā norāda informāciju par:
		1. saskaņā ar šo Līgumu sniegtajiem sociālajiem pakalpojumiem klientiem, ietverot ziņas par:
			1. klientu skaitu (sadalījumā pa vecumiem un dzimumiem), kas ir saņēmuši Nodibinājuma sniegtos pakalpojumus;
			2. klientu skaitu pa līguma pielikumā noteiktajiem sociālā pakalpojuma veidiem.
		2. piesaistītajiem finanšu līdzekļiem un investīcijām;
		3. veiktajiem ieguldījumiem pakalpojumu sniegšanai nepieciešamajās telpās, iekārtās un aprīkojumā;
		4. citu papildus informāciju pēc Pašvaldības pieprasījuma.
	3. Nodibinājuma uzdevumu izpildes kvalitāti Pašvaldība vērtē pēc šādiem kritērijiem:
		1. pakalpojumu saņēmēju apmierinātība ar pakalpojumu kvalitāti;
		2. piesaistīto finanšu līdzekļu un investīciju apmērs;
		3. ieguldījumi pakalpojumu sniegšanai nepieciešamajās telpās, iekārtās un aprīkojumā;
		4. darbības atbilstība spēkā esošo normatīvo aktu prasībām un šajā līgumā noteiktajiem pienākumiem.
7. **Nepārvaram vara**
	1. Par nepārvaramu varu šī Līguma ietvaros tiek uzskatīts jebkurš gadījums un apstāklis, kas nav atkarīgs no Pušu gribas, tieši attiecas uz Līguma izpildi un kuru nevarēja un nevajadzēja paredzēt šā Līguma slēgšanas brīdi. Ar šādiem gadījumiem un apstākļiem tiek saprasti, bet nav ierobežoti, dabas katastrofas, ugunsgrēks, epidēmija, karš, nemieri, mobilizācija un tamlīdzīgi. Par nepārvaramas varas apstākli netiek uzskatīts Nodibinājuma darbinieku streiks.
	2. Lai veiktu nepieciešamos pasākumus nepārvaramas varas apstākļu radīto seku novēršanai, kā arī lai noteiktu Nodibinājumam radītos zaudējumus un iespējas nodrošināt deleģēto pārvaldes uzdevumu turpmāku nepārtrauktu veikšanu, iestājoties nepārvaramas varas gadījumam, Nodibinājums nekavējoties, bet ne vēlāk kā vienas dienas laikā no nepārvaramas varas gadījuma iestāšanās brīža, par to informē Pašvaldību.
	3. Nodibinājumam jāveic visi iespējamie pasākumi nepārvaramas varas seku mazināšanai un novēršanai, pēc iespējas nodrošinot pakalpojumu nepārtrauktību vai pakalpojumu sniegšanas atjaunošanu iespējami īsākā laika posmā.
8. **Līguma spēkā stāšanās, termiņš un grozījumi**
	1. Deleģēšanas līgums ir noslēgts uz laiku līdz 31.05.2019 un tas stājas spēkā ar 01.06.2018.
	2. Deleģēšanas līgums var tikt pagarināts, Pusēm vienojoties.
	3. Puse var vienpusēji uzteikt Līgumu, brīdinot par to otru Pusi ne mazāk kā trīs mēnešus iepriekš.
	4. Ja Puses nevar vienoties par deleģētā pārvaldes uzdevuma finansēšanu 3.2. punktā noteiktajā kārtībā, Pusei ir tiesības vienpusēji uzteikt Līgumu un Līgums uzskatām par izbeigtu mēneša laikā no uzteikuma brīža.
	5. Līgumu var uzteikt, neievērojot uzteikuma termiņu, ja otra Puse rupji pārkāpj līguma noteikumus vai arī pastāv citi svarīgi iemesli, kas neļauj turpināt līguma attiecības.
	6. Līgumu uzsaka, ja vairs nepastāv tā Valsts pārvaldes iekārtas likumā noteiktie tā noslēgšanas pamatnoteikumi vai speciālie deleģēšanas nosacījumi privātpersonai.
	7. Visus strīdus un domstarpības, kas rodas šā Līguma izpildes laikā, Puses risina pārrunu ceļā, savstarpēji vienojoties, vai arī, ja tas nav iespējams, vēršoties tiesā.
	8. Visi Līguma grozījumi ir neatņemama šā Līguma sastāvdaļa un stājas spēkā ar parakstīšanas brīdi, ja Līguma grozījumos nav noteikts citādi.
	9. Pašvaldībai ir tiesības vienpusēji uzteikt Līgumu, brīdinot Biedrību ne mazāk kā vienu mēnesi iepriekš, ja Nodibinājums rupji pārkāpj Līguma noteikumus vai arī pastāv citi svarīgi iemesli, kas neļauj turpināt Līguma attiecības.
9. **Noslēguma jautājumi**
	1. Līgums neietekmē Pušu tiesības slēgt sadarbības, pilnvarojuma vai citus līgumus, kā arī līdz šim noslēgto līgumu spēkā esamību, izņemot līgumus par no šā Līguma deleģēto pārvaldes uzdevumu izrietošo pakalpojumu sniegšanas pienākumu un tiesību deleģēšanu citām personām.
	2. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, izņemot tādus normatīvo aktu grozījumus, kas atceļ šā Līguma noslēgšanas pamatnoteikumus. Normatīvo aktu izmaiņu gadījumā Pusēm ir pienākums Līgumu piemēros atbilstoši normatīvo aktu prasībām.
	3. Līguma noteikumu izpildes kontrolei:
		1. Nodibinājuma deleģētais pārstāvis ir Centra vadītāja Rudīte Kumsāre, tālr. 28801846, rudite.kumsare@diakonija.lv.
		2. Pašvaldības deleģētais pārstāvis ir Madonas novada pašvaldības Sociālā dienesta vadītājs Gundars Riekstiņš, 64807291, gundars.riekstins@madona.lv
	4. Līgums sastādīts uz 7 lapām (tai skaitā 1.pielikums) 2 eksemplāros valsts valodā, ar vienādu juridisko spēku katrai pusei pa vienam eksemplāram.
10. **Pušu rekvizīti un paraksti**

|  |  |
| --- | --- |
| PAŠVALDĪBA:Madonas novada pašvaldībaReģ.nr. 90000054572Saieta laukums 1, Madona, LV-4801Banka: AS SEBKonta Nr.: LV37UNLA0030900130116 | NODIBINĀJUMS:Nodibinājums “Latvijas Evaņģēliski luteriskās Baznīcas Diakonijas centrs”Reģ. Nr. 40003203458Daugavgrīvas iela 1, Rīga, LV-1048Banka: AS Swedbank Konta Nr.: LV79HABA0551043691857 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Novada domes priekšsēdētājsAgris Lungevičs | Valdes priekšsēdētājaSigita Dišlere |

*1.pielikums*

*Deleģēšanas līgumam*

**Finansējums deleģētā pārvaldes uzdevuma īstenošanai**

|  |  |
| --- | --- |
| **Pakalpojuma veids deleģētā pārvaldes uzdevuma ietvaros** | **Izmaksas** |
| **DIENAS CENTRS PILNGADĪGĀM PERSONĀM**1. **Dienas centra** (turpmāk – DC) darbības mērķis ir veidot iedzīvotāju vidū kopienai raksturīgas attiecības un nodrošināt Madonas novada pašvaldības pilngadīgām personām darba spējas vecumā, jaunajām māmiņām, pensijas vecuma personām, personām ar funkcionāliem traucējumiem – invaliditāti sekojošus sociālos un sociālās rehabilitācijas pakalpojumus:* klientu socializēšanās, viņu sociālo prasmju un dzīves prasmju radoša un aktīva apguve un attīstīšana;
* izglītošanās;
* attīstoša, saturīga un fiziski aktīva brīvā laika pavadīšana, uzlabojot vispārējo fizisko stāvokli un pašsajūtu;
* klientu un viņu tuvinieku līdzdalības aktualizēšana konkrētu sociālo problēmu risināšanā individuālajās nodarbībās, atbalsta un pašpalīdzības grupās un citās kopienas sociālo resursu sistēmās, tādējādi, rosinot personu sociālās saiknes atjaunošanos un pilnveidi.

Vidējais pakalpojuma saņēmēju skaits - 50 cilvēki dienā. Plānotais dienas centra darba laiks – 8 stundas dienā katru darba dienu.2. Mērķa grupa2.1 Tiešā mērķa grupaPakalpojuma tiešā mērķa grupa ir:• Madonas novada pašvaldības pilngadīgas personas darba spējas vecumā, bezdarbnieki;• Jaunās māmiņas;• Madonas novada pašvaldības personas pensijas vecumā;• Madonas novada pašvaldības personas ar funkcionāliem traucējumiem – invaliditāti;• Sociālajam riskam pakļauto personu ģimenes locekļi un tuvinieki.2.2 Netiešā mērķa grupaPakalpojuma netiešā mērķa grupa ir visa sabiedrība un novadā dzīvojošie iedzīvotāji.3 Pakalpojuma saturs3.1 Sociālā atbalsta pakalpojumiDC tiek sniegti šādi sociālā atbalsta pakalpojumi:• Sociālā rehabilitētāja konsultācijas – informācijas sniegšana par sociālo pakalpojumu un sociālās palīdzības saņemšanu visiem DC klientiem.• Sociālo resursu piesaiste konkrēto problēmu risināšanā.• Informatīvi – izglītojošie pasākumi (lekcijas, kultūras un mākslas pasākumi, ekskursijas u.c.) visiem DC klientiem.• Atbalsta pakalpojumi DC klientiem un viņu tuviniekiem (konsultācijas, atbalsta, izglītojošas grupas u.c.)3.2 Sociālās rehabilitācijas pakalpojumiDC tiek sniegti šādi sociālās rehabilitācijas pakalpojumi:• Individuālu nodarbību un pašpalīdzības, atbalsta grupu organizēšana/vadīšana visām DC klientu mērķa grupām.• Radošo darbnīcu organizēšana/vadīšana visām DC klientu mērķa grupām.• Interešu pulciņu organizēšana/vadīšana visām DC klientu mērķa grupām.• Piesaistīto dažādu jomu speciālistu konsultācijas visām DC klientu mērķa grupām. | **Dienas centra pakalpojumi pilngadīgām personām**3,80 EUR dienā par klientu  |
| **SOCIĀLĀS FUNKCIONĒŠANAS SPĒJU ATJAUNOŠANAS PAKALPOJUMS AR IZMITINĀŠANU GRŪTNIECĒM UN JAUNAJĀM MĀMIŅĀM AR BĒRNIEM** 1 **Atbalsta centra** (turpmāk – AC) darbības mērķis ir sniegt atbalstu topošajām un jaunajām māmiņām un veidot nepieciešamās dzīves prasmes un iemaņas ģimeniskā un kopienai raksturīgā vidē un nodrošināt Madonas novada pašvaldības teritorijā deklarētajām, grūtībās nonākušajām jaunajām māmiņām ar bērniem un grūtniecēm (brīvu vietu gadījumā, arī no citām pašvaldībām) sekojošus sociālā atbalsta un sociālās rehabilitācijas pakalpojumus, kas vērsti uz sociālās funkcionēšanas spēju atjaunošanu:* Patvēruma sniegšana ar izmitināšanu laikā līdz 1 gadam;
* izglītojošs atbalsts sociālo funkcionēšanas spēju atjaunošanai;
* konkrētu sociālo problēmu risināšana individuālajās nodarbībās, atbalsta un pašpalīdzības grupās un citās kopienas sociālo resursu sistēmās, tādējādi, rosinot personu sociālās saiknes atjaunošanos un pilnveidi;
* konsultatīva palīdzība neplānotas grūtniecības, pēc aborta, kā arī spontānā aborta vai pāragra bērna zaudējuma gadījumos;
* iespēju robežās materiālas palīdzības sniegšana (bērnu apģērbs, apavi, gultas veļa, bērnu ratiņi u.c.).

Paredzēts, ka tiks piedāvātas 6 vietas grūtībās nonākušajām sievietēm (grūtnieces vai jaunās māmiņas ar bērniem). Plānotais pakalpojuma sniegšanas laika – 24 stundas diennaktī.2 Mērķa grupaTiešā mērķa grupa ir Madonas novada pašvaldības teritorijā deklarētās, grūtībās nonākušās jaunās māmiņās un grūtnieces (brīvu vietu gadījumā, arī no citām pašvaldībām).Netiešā mērķa grupa ir visa sabiedrība.3 Pakalpojuma saturs3.1 **Patvēruma sniegšana ar izmitināšanu**Atbalsta centrs paredz nodrošināt šādu pamatpakalpojumu:• Patvērums ar izmitināšanu centrā līdz 12 mēnešiem.• Aprūpes personāla atbalsts un konsultācijas 24 h diennaktī.3.2 **Sociālā atbalsta pakalpojums** ģimenēm ar bērniem, kurām nav pietiekamu prasmju un iemaņu bērnu audzināšanā un aprūpē (līdz 14 stundām nedēļā vienai ģimenei) AC tiks sniegti sekojoši sociālā atbalsta pakalpojumi:• Sociālā rehabilitētāja konsultācijas – palīdzēt noteikt pamatproblēmas, kopīgi meklēt resursus to veiksmīgai risināšanai. • Pašvaldībā un sabiedrībā pieejamo sociālo resursu piesaiste konkrēto problēmu risināšanā.• Atbalsta pakalpojumi jaunajām māmiņām ar bērniem un grūtniecēm, ka arī viņu tuviniekiem (konsultācijas, speciālistu piesaiste, ja tas nepieciešams, atbalsta, izglītojošas grupas u.c.).• Izglītojošas nodarbības, pasākumi sociālo un dzīves prasmju apguvei.• Individuālās konsultācijas, lai atjaunotu sociālās funkcionēšanas prasmes.• Praktiskas nodarbības centra, tam pieguļošās teritorijas vides sakārtošanas un labiekārtošanas prasmju un iemaņu apguvei.3.3 **Bērnu pieskatīšana** Ģimenēm ar bērniem, kurām nav pietiekamu prasmju un iemaņu bērnu audzināšanā un aprūpē (līdz 10 stundām nedēļā vienai ģimenei)3.4 **Konsultatīvā palīdzība**Atbalsta centrā tiks sniegtas konsultācijas neplānotas grūtniecības, pēc aborta, kā arī spontānā aborta vai pāragra bērna zaudējuma gadījumos. | **Izmitināšana** (līdz 12 mēnešiem) 18,40 EUR dienā par 1 pieaugušo (sieviete krīzes situācijā) un 20,00 EUR dienā par 1 bērnu (līdz 1 gada vecumam)**Sociālā atbalsta pakalpojums ģimenēm ar bērniem** 2,50 EUR stundā**Bērnu pieskatīšana** 2,50 EUR stundā**Konsultācijas** neplānotas grūtniecības, pēc aborta, kā arī spontānā aborta vai pāragra bērna zaudējuma gadījumos 2,50 EUR stundā |

**Pušu rekvizīti un paraksti**

|  |  |
| --- | --- |
| PAŠVALDĪBA:Madonas novada pašvaldībaReģ.nr. 90000054572Saieta laukums 1, Madona, LV-4801Banka: AS SEBKonta Nr.: LV37UNLA0030900130116 | NODIBINĀJUMS:Nodibinājums “Latvijas Evaņģēliski luteriskās Baznīcas Diakonijas centrs”Reģ. Nr. 40003203458Daugavgrīvas iela 1, Rīga, LV-1048Banka: AS Swedbank Konta Nr.: LV79HABA0551043691857 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Novada domes priekšsēdētājsAgris Lungevičs | Valdes priekšsēdētājaSigita Dišlere |